text: Все още се очаква резултатът от пробата на едномесечното бебе, настанено в Инфекциозна клиника към УМБАЛ "Свети Георги" в Пловдив заради съмнение за коронавирус
  25 Март 2020 | 17:58 | Агенция "Фокус"
  Пловдив. Все още се очаква резултатът от пробата на едномесечното бебе, настанено в Инфекциозна клиника към УМБАЛ "Свети Георги" в Пловдив заради съмнение за коронавирус. Това съобщи за Радио "Фокус" - Пловдив началникът на клиниката доц. д-р Андрей Петров. Очаква се резултатът да е готов утре до обяд. Чакат се и още два резултата на други двама пациенти, настанени в Клиниката. Там в момента има настанени само двама болни, които се лекуват. "Другите проби, които се чакаха, са отрицателни", каза доц. Петров.
  Днес от Националния щаб съобщиха, че с положителен резултат за коронавирус са още двама души от Пловдив. Те нямат нищо общо с досегашните болни и са все още в домашна карантина.
  Така общо заболелите в Пловдив стават 9.
  Забранява се събирането на повече от две пълнолетни лица на открити обществени м...
  1 Април 2020 | 12:48
  София. Имаме повече от 100 човека на терен за подпомагане на пропускателния режим на КПП-тата съвместно с колегите от МВР. Това каза проф. Олег Асенов, член на УС на Агенция "Пътна инфраструктура", в интервю за предаването "Седмицата" по Дарик радио. "Днес пътувах. Минаваме КПП-та с декларации и служебни карти. Колегите от Националното тол управление подпомагат дейността на органите на МВР. Имаме повече от 100 човека на терен за подпомагане на пропускателния режим на КПП-тата съвместно с колегите от МВР. По този начин пропускателната способност на пунктовете значително се ускорява. На пропускателните пунктове няма опашки. По АМ "Хемус" например трафикът е нормален за извънредно положение", посочи той. По темата за зелените коридори той посочи: "На 23 март ЕК с нейно съобщение установи зелените коридори като част от трансевропейската транспортна мрежа. Националния план беше приет на 26 март. Там АПИ има ангажимент за установяване на пропускателна способност на тези коридори от гледна точна на това, че тези коридори за България са: Видин - ГКПП "Кулата", Русе - ГКПП "Капитан Андреево", ГКПП "Калотина" - ГКПП "Капитан Андреево" и коридора към пристанище "Бургас". По тези коридори съгласно националния план АПИ има задължение да бъдат преустановени контроли и забрани през уикенда, секторни забрани за движение, паркингите в рамките на тези коридори ги инвентаризираме и т.н. Тези забрани за движение събота и неделя отпадат в рамките на извън положение, за да се осигури плавност". "Буферните паркинги също са елемент от установяването на този пропускателен режим. АПИ отговаря за инфраструктурата им, дезинфекцията им. Всички останали паркинги също са под непрекъснат контрол по отношение на чистота и възможността за паркиране и необходимост за дезинфекция", посочи той. "Важното за зелените коридори е въвеждането на бързата зелена лента за преминаване на границите с проверка за 15 минути за камионите. През тези коридори могат да минават лекари и служебен персонал, свързан с транспортната дейност, както и специалисти, свързани с различни инфраструктури, свързани с извънредното положение. За специфичните товари като бързо развалящи се стоки е осигурено конвоиране. Те са по преценка и необходимост при струпване на превозни средства. Те не са задължителни, а препоръчителни", допълни Асенов.
  Благоевград. 55-годишен мъж от Разлог е петата жертва на коронавируса у нас. Това потвърди за Радио "Фокус" д-р Огнян Митев, директор на Многопрофилната болница за активно лечение – Благоевград, където е бил настанен пациентът. Мъжът е работил на лифта в Банско, уточни той, като добави, че е докаран в болничното заведение в тежко състояние. Веселка ИВАНОВА
  Бургас. Новият случай на COVID-19 в област Бургас е на четиричленно семейство от село Добромир. Това потвърди за Радио "Фокус" - Бургас Исмаил Осман, кмет на Община Руен. По-рано днес Националният кризисен щаб обяви информацията за новия случай в областта. Семейството е с две деца - на 15 и на 20 години. Бащата се е завърнал от Франция на 18 март.
  София. Националният съвет за тристранно сътрудничество ще проведе онлайн заседание днес от 13.30 часа. Това съобщиха от правителствената информационна служба. Националният съвет за тристранно сътрудничество, на основание на Закона за мерките и действията по време на извънредното положение, обявено с решение на Народното събрание от 13 март 2020 г., ще продължи обсъждането на проект на Постановление на Министерския съвет за определяне на условията и реда за изплащане компенсации на работодатели, преустановили работа поради обявеното извънредно положение.
  Варна. Не малко жители на Варна изразиха недоволството си от информацията, че 23-ма човека са глобени с по 5000 лв. заради разходка в Морската градина в града, предаде репортер на Радио "Фокус" - Варна. Според гражданите глобите са нереалистично високи, особено предвид факта, че собствениците на домашни кучета се разхождат необезпокоявани навсякъде. "Ние нямаме доходите на жителите на Швейцария, нито на други европейски страни. Нека се налагат глоби, но това е прекалено много", заявиха част от жителите на града. Според тях сумите трябва да се редуцират, защото са непосилно високи за мнозина. Друга част обаче категорично одобряват наложените санкции, защото стриктно спазват всички наредби, които са влезли в сила. "От 2 седмици не излизаме, носим маски и ръкавици. Децата ни също искат да са навън, но си има закони, има си правила. Ако не ги спазваме сега, положението няма да се подобри", коментират темата, основно майки с малки деца. Факт е обаче, че вечер на много детски и спортни съоръжения се събират основно тийнейджъри, които не спазват никакви правила за безопасност. Същата е ситуацията и пред малките хранителни магазини в кварталите, които се превръщат в основен пункт за събиране на хора. За няколко часа вчера служители на "Общинска полиция" глобиха 23-ма нарушители в Морската градина на Варна. В следобедните часове на петъчния ден, само за няколко часа, бяха съставени 23 АУАН на граждани, нарушили забраната за посещение в паркове и градини във връзка с мерките за ограничаване разпространението на коронавирус. На нарушителите са съставени актове за нарушение по чл. 63, ал. 1 вр. ал. 7 от Закона за здравето. Санкцията, която се предвижда за това, е в размер на 5000 лв. ОДМВР призовава всички граждани на Варна да спазват всички ограничения, въведени във връзка с извънредното положение в страната. Десислава ВАСИЛЕВА
  Анкара. Турция спря всички междуградски влакове и ограничи вътрешните полети като част от мерките за овладяване на бързо развиващата се епидемия от коронавирус, след като броят на случаите скочи с една трета за последния ден до 5 698, при 92 починали, предава Reuters. Президентът Реджеп Тайип Ердоган призова в петък за "доброволна карантина", което означава гражданите да останат у дома, като излизат само за да пазаруват хранителни стоки и лекарства и пори друга крайна необходимост.. Обявявайки нови мерки за овладяване на вируса, той каза, че всички международни полети са спрени, а пътуването между градовете става само по крайно наложителни причини и подлежи на одобрение. Турският държавен железопътен орган също заяви, че всички междуградски влакове са спрени от събота до по-нататъшно уведомление. В известие, в което подробно се описват ограниченията за пътуване, МВР заяви, че всички граждани трябва да останат в градовете, в които пребивават, и ще могат да ги напускат само с лекарска бележка, в случай на смърт на близък член на семейството или ако нямат място за отсядане , В него се казва, че гражданите ще трябва да кандидатстват пред местните власти за разрешение за пътуване. На всички автобусни терминали ще има медицински персонал за извършване на редовни проверки на здравословното състояние на работници и пътници. Превод и редакция : Юлиян Марков
  Свят. . Случаите на коронавирус в световен мащаб са над 598 хиляди, като от тях в момента активни са над 437 хиляди, показва справка на Worldometer. От активните в момента случаи над 23 хиляди са в сериозно или критично състояние. Почналите са над 27 хиляди, което представлява 17 % от всички приключени случай. Най-много случай – над 104 хиляди са регистрирани в САЩ, а 1 074 са починали. На второ място е Италия с над 86 хиляди случая и над девет хиляди починали, а на трето място е Китай с над 81 хиляди случая, като обаче само три хиляди случая са активни в момента. Новозаболелите там са 54, а починалите през последното денонощие са трима. Испания заема четвърто място с над 65 хиляди случая и над пет хиляди починали. Превод и редакция : Юлиян Марков
  София. Ако се възстановят до 21-ви април учебните занятия, отучването ще бъде минимално. Това каза министърът на образованието и науката Красимир Вълчев в интервю за предаването "Тази събота" по БТВ. "В изпитите няма да бъде включен материал, който не е преподаван. Можем да спрем до края на първия срок и да се въздържим от това, което е преподадено дистанционно, но това не значи, че този материал, който е в момента, не трябва да го изучават децата. Изпитите мерят няколко години натрупани знания и умения. Изпитите ще трябва да се замерят и с вътрешно оценяване по всеки предмет и годишни оценки ще бъдат поставени. Външното оценяване, което не влияе върху по-нататъшното продължаване на образованието, не бива да притесняват децата и родителите повече от едно вътрешно оценяване. Мен ме притеснява, че има притеснение по отношение на външното оценяване. То има за цел да покаже реалните резултати на децата и да даде възможност да се направи анализ и да се предложи обучение за преодоляване на образователните трудности. Всички деца, които не са били ефективно обхванати в дистанционната форма на обучение или нямат достатъчно резултати, ще могат да бъдат включени в този проект", посочи министърът. "Отсега трябва да си създадем нагласи, че има вероятно учебната година да бъде удължена за сметка на месец юни и може би малко от юли. Ако се възстановят до 21-ви април учебните занятия, отучването ще бъде минимално. Ако не стане, ще навлезем в юни и малко от септември. Детските градини също трябва да си направят тази нагласа. Трябва да предложим повече летни занимални. Ще поработим малко по-повече, за да компенсираме това, което се случва", добави Вълчев. По думите му вероятно ще има малко изместване на изпитните кампании за 4-и, 7-и, 10-и и 12-и клас. "Една – две или три седмици могат да се изместят. Проблемът е при 12-и клас, защото е обвързан с кандидатстване във висши училища и там трябва да се съгласува с висшите училища в европейските страни. Имаме интензивна комуникация с колегите министри на образованието. Засега всички се въздържат от решения в тази посока. Не бива да се прибързва и нищо не налага това. Всички имаме нагласа, че карантината може да продължи и всички родители трябва да имат нагласата, че през месец юни няма да ходят на туризъм. Годината няма да е нулева. Имаше такъв шанс, ако не бяхме стартирали с електронното обучение и ако карантината продължи до края на учебната година. При обявяване на извънредното положение беше минат около 60% от материала за годината", допълни той. "Ще бъдат направени матурите във всички страни. Те няма да бъдат по дистанционен начин, защото няма да има равнопоставена среда. Ще има време и за баловете. Безотговорно е в момента да правим планове в хоризонт два – три месеца в тази толкова непредвидима среда", каза още той. По думите му се намираме в ситуация на неочакван експеримент, но оценката е по-скоро много добра, защото голяма част от децата са се включили ефективно в дистанционното обучение. Той благодаря на родителите, учителите и учителите в детските градини, които са реагирали много добре на ситуацията. "Надявам се, че ще имаме време до юли месец да бъде компенсирано частично това, което е за 5 и 6-годишните в детските градини. Трябва да променим изпитите към мерене на интелигентност, а не заучаване. Трябва да направим този преход и да кажем на децата, че е важно да четат и да бъдат знаещи хора, а не само да заучават. Не трябва да се фиксираме толкова върху изпитите. Децата трябва да бъдат личности, а не да имат оценки", каза още той.
  София. Държавата има отговорсност към всеки човек и бизнес, трябва да направим всичко възможно, за да може българинът да остане на работа. Това каза министърът на икономиката Емил Караниколов в интервю за предаването "Събуди се" по Нова телевизия. "Най-големият кошмар в държавата са изгубените човешки животи и след това всички последици от коронавируса. Трябва да излезем по-силни от тази тежка ситуация. За нашата икономика в зависимост от периода, в който се простира тази тежка ситуация, положението ще става по-тежко. Такава форма на криза в новата история на човечеството не се познава. Всичко става за месеци", посочи той. "Преди коронавируса имаше сигнали за забавяне на икономиката, но тази криза се случи много преди очакваното. Освен икономическа криза, ще дойде и социална заради многото освободени хора. Спират поръчките от европейски страни, където има коронавирус и това е сериозен проблем. Но в един момент пазарите ще отвяорят и този, който е успял да запази работниците и предприятието си, ще поеме най-много поръчки. В тази ситуация нещата се менят всеки ден. Приехме краткосрочни мерки, ще има и безвъзмездни средства, но те идват от оперативни програми. ЕК даде облекчения по отношение на ползването на средства от оперативните програми. Но без санкция на ЕК българската държава не може да даде безвъзмездни средства", каза още той. "Едно от нещата, които сме поискали от ЕК, е да ни даде възможност за процедура с ваучери. Дават се пари без лихви и без да са на кредит за физически лица, микро и малки предприятия и те са до 50 хиляди лв. Те ще се дават безвъзмездно, но ще са еднократни до края на извънредното положение. Гражданите и малкия и среден бизнес могат да очакват тази мярка, но първо ЕК трябва да ни го позволи. България беше една от първите държави, която предприе такива кратковременни мерки", добави той. По думите му опашките пред бюрата по труда ще продължат, защото има бизнеси, които не могат да задържат служителите си. Според него моделът на този бизнес е такъв, че плаща заплати и му остава една малка част печалба. "Като принцип дали ще е 60/40 или 70/30 държавната помощ няма да коментирам, но държавата има отговорсност към всеки човек и бизнес. В последните няколко години българската иикономика вървеше много добре и вдигаше заплатите. Това е най-ценният ресурс – работникът. Държавата ще даде своя дан. Но бизнесът също трябва да помогне на цялото население. Ще намерим компромиса дали да е 60/40 или 70/30, но всички трябва да направим всичко възможно, за да може българинът да остане на работа. Трябва да гледаме и за големите предприятия. Приемаме различни мерки за различните субекти", посочи министърът.